als_Latn dik_Latn sag_Latn
Ka qenë e pazakontë ajo që ka ndodhur në sitet më të mëdha të qytetit të Beratit, përgjatë orëve pas publikimit të listave për kandidatë për deputetë të Partisë Demokratike, mesnatën e premtes.
Drejtues lokalë të organizatave të Partisë Demokratike në qytetin e Beratit, themelues partie, mbështëtës të deklaruar e votues historikë të saj kanë gjetur faqet online si mundësinë e vetme të shpërthimit të revoltës ndaj kandidaturave të propozuara nga selia e Partisë Demokratike në Tiranë.
Përpos Eduart Halimit, mllefi i demokratëve të Beratit është përqëndruar në emrat pas tij, që nuk janë as të rinj dhe as të paprovuar për këtë qytet, nga Astrit Veliaj, Lefter Maliqi e deri tek Sazan Guri.
“Nuk ka asnjë emër në listë që përfaqëson Beratin. Nuk ka asnjë propozim që vjen nga strukturat e qytetit. Nuk ka asnjë grua në listë. Nuk ka as emra që përfaqësojnë besimet e ndryshme fetare” – është irritimi në bllok i demokratëve të qytetit të gurtë, që kanë ironizuar më tej edhe nivelin intelektual të kandidatëve, raporton Lexo.al.
Ish kryetari i Partisë Demokratike të këtij qyteti, përmbledh revoltën në një koment të vetëm: Ndonjë ortoks ka? Ndonjë femër të duket gjëkundi? Ndonjë kryetar – sekretar PD? Ndonjë banor qyteti apo qytetar beratas? Ndonjë intelektual ? – pyet Shkëlqim Hysanj, ish drejtuesi lokal i PD.
Paradoksalisht me atë që ka përfaqësuar në këtë qytet, si pronar i një institucioni privat që duhej të jepte dije ( universiteti UFO) , demokratët e Beratit kanë ironizuar nivelin e formimit të numrit dy në listët e kandidatëve, Astrit Veliaj.
“Astriti. Është masha. As di të flasë e as di të shkruajë” – shkruan një tjetër mbështetës i PD, për numrin dy në listën e demokratëve në këtë qytet, raporton Lexo.al.
Ish deputeti demokrat, është bërë qendra e zhgënjimit jo vetëm të votuesve të djathtë, por më shumë sesa kaq, i demokratëve të strukturave vendore. Ata i kujtojnë Astritit se në katër vjetë në parlament, jo vetëm që nuk foli asnjëherë për ta, por nuk u pa kurrë në podium, përvec se mbrojti bisneset e tij.
“Më vjen keq që nuk jam informuar për gjithë këto gjëra që paska bërë Lefteri në Berat” – ironizon një tjetër demokrat për emrin e Lefter Maliqit në listën e Beratit.
Nuk ka munguar as shprehja e habisë për emrin e ambjentalistit të parehabilituar Sazan Guri, që këtë herë është rreshtuar në listat e kampit blu, si i pesti në Berat.
‘’Sazan Guri me PD??? WTF ‘’ – është më shumë sesa habia e një demokrateje…
Demokratët e Beratit kanë të qartë tashmë se do ta humbasin mandatin e dytë në qarkun e tyre, duke në u shprehur të vetëdijshëm se për këtë po punon pa u lodhur kryetari i tyre Lulzim Basha.
“Cfarë trishtimi- psherëtin në një koment shkurt një tjetër mbështetës demokrat, referuar propozimeve të munguara për deputetë në këtë qytet, gjithsesi “i kujdesshëm’’ për kryetarin kur i shkruan:
“Mos të trishtohet Luli kur ti mungojë vota ime…’’
more recommended stories
-
Parlamenti mblidhet sot me kërkesë të PD-së, Majlinda Bregu sulmon Bashën: Mos ia lini këtë në dorë më të papërgjegjshmëve
Parlamenti do të mblidhet sot pasdite.
-
Ditmir Bushati uron 105 vjetorin e themelimit të FA: Postin e Ministrit të Punëve të Jashtme e mori përsipër vetë kryeministri Ismail Qemali
Ministri i Jashtëm, Ditmir Bushati ka.
-
Zhdukja e dosjeve në Prokurorinë e Elbasanit, oficeri i policisë përmes ‘qytetarit dixhital’ zbulon detaje të reja: Kush fshihet pas fshehjes së gjurmëve të gishtave
Ish-kryeministri Sali Berisha poston në rrjetet.
-
Akuzoi Ramën se braktisi qytetarët e përmbytur, Basha vizitë zyrtare në Bruksel
Rama pritet që sot të zhvillojë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn